מטה ההסברה האזרחי

מטה ההסברה האזרחי (באנגלית: Israeli Spirit) הוא ארגון הסברה פרו-ישראלי ללא מטרות רווח שהוקם בישראל, לאחר מתקפת הפתע של החמאס ב-7 באוקטובר 2023. הארגון הוקם על-ידי קבוצת מתנדבים במטרה ליצור הסברה בין-לאומית רחבה על ישראל, תוך מאבק באנטישמיות. ערך מורחב – מתקפת הפתע על ישראל (2023) בבוקר יום שבת כ"ב בתשרי ה'תשפ"ד, שמיני עצרת ושמחת תורה, 7 באוקטובר 2023, פתחו ארגוני הטרור חמאס והג'יהאד האסלאמי הפלסטיני במתקפת פתע על ישראל. בחסות שיגור כ-4,300 רקטות, חדרו כ־6,000 מחבלים מרצועת עזה לעשרות יישובים ישראליים ומתקנים צבאיים באזור עוטף עזה ובסביבתו, מ-119 פרצות שונות בגדר, תוך ניהול קרבות ירי נגד כוחות ביטחון מעטים. המחבלים ביצעו מעשי טבח ואונס, רצחו והרגו 1,150 בני אדם, מתוכם טבחו ב-779 אזרחים, וחטפו לרצועת עזה כ־251 אנשים, ובהם גברים, נשים, קשישים ותינוקות. בשעות הראשונות נלחמו נגדם כיתות הכוננות, שוטרי משטרת ישראל, לוחמי הימ"מ וחיילי צה"ל, שהיו בנחיתות מספרית. בקרבות נהרגו כ־1,609 מחבלים בשטח ישראל, ובצד הישראלי נהרגו 301 חיילים, 55 שוטרים ו־10 אנשי שירות הביטחון הכללי. מטה ההסברה האזרחי קם ב-9 באוקטובר מיד עם פרוץ מתקפת הטרור. תוך שעות ספורות, נרתמו לנושא אלפי אזרחים שמצאו כשל בהסברה הישראלית בעולם. אותם האזרחים הפיצו באמצעות הרשתות החברתיות תוכני הסברה פרו-ישראליים שיצרו. בימים הראשונים להתארגנות המטה, הצטרפו אל מאגר ההפצה קרוב ל-30,000 חברים. בעקבות כך עלה הצורך בתכנים במגוון שפות אשר יותאמו למגוון פלטפורמות. כשלושת אלפים מתנדבים הצטרפו לתפעל את המערך בתפקידים שונים: מתורגמנים, אנשי קריאייטיב ותוכן, עורכי וידאו וגרפיקאים, אנשי תחקיר והפקה, פסיכולוגים ועובדים סוציאליים. בנוסף, התגייסו לארגון כ-30 שיתופי פעולה טכנולוגיים עם חברות סטארט-אפ והיי-טק שנרתמו התנדבות. לאחר שלושה שבועות של פעילות, נרשם הארגון כעמותה בשם 'מטה ההסברה האזרחי'. תוך ימים ספורים פיתח הארגון תוכני הסברה פרו-ישראליים ב-47 שפות, אותם הוא מפיץ דרך הרשתות החברתיות, דרך פעילויות שטח ברחבי העולם, ודרך משפיענים וידוענים. לצד הפצת התכנים, המטה מתעד את זוועות המלחמה, מציע סדנאות והכשרות, רותם קהילות יהודיות בתפוצות ומבצע איתן מגע רציף בנוגע להסברה ישראלית אל מול ארגונים אנטי-ישראלים. תיעוד מלחמת חרבות ברזל - מיזם הנצחה במסגרתו מתעד המטה ראיונות עומק מצולמים עם שורדים, קרובי חטופים, נעדרים ונרצחים. תוכנית הכשרות חוץ - צוות מרצים מטעם המטה אשר מעביר הרצאות בישראל ובעולם, ליחידים ולארגונים בנושא הסברה ישראלית ומעניק להם כלים. חיבור סטודנטים בתפוצות - רתימת סטודנטים תומכי ישראל ברחבי העולם במטרה לסייע במאמץ ההסברה. הסיפור של העוטף - הנגשת סיפור מתקפת הפתע על ישראל בעזרת חומרים אותנטיים שיועלו לרשת אינסטגרם. "רואים רחוק" - צוות פיתוח של כעשרה חברים על הספקטרום האוטיסטי המשתתפים בפיתוח מיזמים טכנולוגיים במטה. Swipe4Israel - אפליקציה שנועדה להעלות מעורבות לפוסטים בעד ישראל ולדווח על פוסטים נגד ישראל בעזרת משחק ידידותי למשתמש. כותבים את ההיסטוריה - פיתוח כלים טכנולוגיים שעוזרים לעורכי ויקיפדיה לזהות ולערוך עמודים אנטי ישראלים שקריים. שגרירים ברשת - העלאת חשיפה אורגנית ומעורבות לפוסטים פרו-ישראלים ברשתות החברתיות בעזרת מתנדבים. ניטור מגמות - צוות שמטרתו להבין את המגמות ברשת, התיוגים המובילים, מילות המפתח ותגובות האזרחים למהלכים השונים. הסברה בחברה הערבית - צוות שמטרתו לגייס דוברי ערבית לטובת מאמצי ההסברה, בין היתר על ידי איתור דוברים המבינים את השפה והתרבות. נוער וצעירים - מיזם בשיתוף מועצת התלמידים והנוער הארצית אשר רותם אליו עשרות אלפי בני נוער בעזרת תכנים ייעודים לפי שכבות גיל. "חדשות טובות" - מיזם להעלאת המורל בעם על ידי מתן במה ל"סיפורי גבורה", גופים התנדבותיים ותכנים חיוביים. בנוסף, המטה פיתח ספריית תוכני הסברה המתורגמים ביותר מ-47 שפות. חלק מהתכנים הם הפקה מקורית הנעשית על ידי מתנדבי הארגון אשר עוסקים בליקוט התכנים, אימותם, עריכתם, עיצובם והפצתם. כמו כן, מאגר המטה מכיל בתוכו חומרי הסברה נוספים שהופקו על ידי גופי תוכן אחרים. חלק מהתכנים מתורגמים לשפות נוספות ומופצים על ידי המטה בפלטפורמות השונות. ההסברה הישראלית במלחמת חרבות ברזל העורף הישראלי במלחמת חרבות ברזל ההסברה הישראלית אתר האינטרנט הרשמי של מטה ההסברה האזרחי מטה ההסברה האזרחי, ברשת החברתית פייסבוק מטה ההסברה האזרחי, ביישום טיקטוק מטה ההסברה האזרחי, באתר "גיידסטאר ישראל" מטה ההסברה האזרחי, ברשת החברתית אקס (טוויטר) מטה ההסברה האזרחי, ברשת החברתית אינסטגרם ※ 100 ימי לחימה: 779 אזרחים נרצחו, 52,571 נפגעו, באתר ערוץ 7, 13 בינואר 2024 ※ עמית סגל, ‏הבקשה של פיקוד הדרום בלילה שלפני הטבח - והסירוב, באתר ‏מאקו‏, 26 בפברואר 2024 ※ אלון חכמון, ‏הותרו לפרסום שמותיהם של 55 שוטרים שנרצחו במתקפת הטרור, באתר מעריב אונליין, 18 באוקטובר 2023 ※ ראיון של ראש השב"כ רונן בר לדני קושמרו, חדשות 12 – makoVOD (וידאו) עקב אי הסברה ממשלתית: מטה הסברה אזרחי הוקם, באתר אייס, 10 באוקטובר 2023 שקד שדה, ‏״מטה ההסברה האזרחי״: ממחיש בפני העולם את הזוועות שהתחוללו בארץ, באתר מעריב אונליין, 12 באוקטובר 2023 נבו טרבלסי, ‏ההסברה במדינת ישראל מתעוררת מתרדמת קשה, באתר גלובס, 19 באוקטובר 2023 אילי פארי, ‏הישראלים התגייסו להסברה ברשתות: "ב-72 שעות עשינו מה שמשרד ממשלתי לא עשה בשנה", באתר ‏מאקו‏, 12 באוקטובר 2023 עידו דוד כהן, האנשים שעושים את עבודת הממשלה: "נתפסנו עם המכנסיים למטה גם מבחינה הסברתית", באתר הארץ, 12 באוקטובר 2023 מטה ההסברה האזרחי: מפיצים לעולם את המסר הישראלי, באתר ynet, 5 בנובמבר 2023 עופר אדרת, "אני מרגיש כאילו זו ההפוגה בקרבות תש"ח. אז אני מוציא מצלמה ומתעד את הסיפורים", באתר הארץ, 12 בנובמבר 2023 חמ"ל ההסברה האזרחי: איפה שהממשלה נכשלה 2000 אזרחים נכנסו לתמונה, באתר וואלה, 6 בנובמבר 2023